כיצד הסביר הרב אלישיב את כהונתו בהיכל שלמה?
הרב נתן קמינצקי שליט"א (82), מחבר הספר "מייקינג אוף א גודול" (בעברית "עשייתו של גדול") שהוחרם על-ידי מרן הגרי"ש אלישיב זצ"ל, התארח ב'ליל שישי אקטואלי', לשיחה פתוחה על החרמת הספר שלו, ועל גדולי ישראל של פעם ושל היום.
לקראת העונה החדשה של 'ליל שישי אקטואלי' שחרר צוות המארגנים לראשונה את הווידאו המלא מהמפגש המרתק ועתיר הגילויים.
במהלך המפגש הסביר הרב קמינצקי כיצד הוחרם ספרו. לדבריו, הוחרם הספר, בין היתר, מפני שני סיפורים שמובאים בו. האחד, אודות העובדה שהרה"ג רבי אהרן קוטלר, ואביו, הרה"ג רבי יעקב קמנצקי, זצ"ל, קראו בצעירותם ספרות רוסית.
מעשה נוסף שמוזכר בספרו, שעורר, כך על פי טענתו את חמתם של כמה אנשים, עסק במכתב ששיגר ר' אהרן קוטלר לארוסתו, בתו של ר' איסר זלמן מלצר, זצ"ל.
בספר מסופר כי ר' איסר זלמן הגיע עם המכתב לסלבודקה והציג את המכתב בפני ה'סבא'. לאחר קריאת המכתב אמר לו ה'סבא': "אמרתי לך שהוא עילוי, לא אמרתי לו שהוא צדיק. אבל בעתיד הוא יהיה צדיק כזה שכל העולם עוד יסבלו ממנו". במהלך המפגש חשף הרב קמנצקי מה באמת היה כתוב במכתב.
במהלך המפגש סיפר הרב קמינצקי גם על פגישותיו עם הרב אלישיב בעקבות החרמת ספרו. אחת מהן, מרתקת במיוחד, עסקה, בין היתר, בכהונתו של הגרי"ש כדיין ב'היכל שלמה' על אף המאבק שניהל הבריסקער רב כנגד המוסד. הרב קמינצקי חשף במפגש כי במהלך פגישה עם הגרי"ש אזר אומץ ושאל אותו על כך, וסיפר מה השיב על כך הרב אלישיב, עם פרשנות מרתקת על הדברים מעצמו.
הרב קמינצקי עסק גם במפגש בנושאים עקרוניים יותר שעורר ספרו. למשל, הדרך הנכונה לחינוך הדור הצעיר. לדבריו, הספרות שעוסקת בגדולי ישראל של היום המציגה את כולם כקדושים מרחם מקורה בסגירות הכללית שאופפת את הציבור החרדי. הרב קמנצקי הסביר כי סגירות זו הובילה למצב אבסורדי שכיום חרדי שיוצא אל העולם החיצוני בסכנה גדולה יותר מחרדי שיצא לעולם החיצוני פעם. בהקשר זה סיפר כיצד החזון איש הורה לבחור ישיבה להתגייס לצה"ל, דבר שלא היה קורה כיום.
"ה'סאטמרער רב' היה אומר 'אני לא מספר סיפורי חסידים... בגלל שאי אפשר לחנך בשקר'", סיפר הרב קמינצקי לתדהמת הנוכחים.
לסיום המפגש המרתק, לשאלת אחד המשתתפים, מדוע לעסוק בצדדים השליליים בעברם של גדולי ישראל ולא להתעלם מצדדים אלה כליל, השיב הרב קמינצקי: "כדי שאתה תדע, שאף על פי שיש דברים שלילים בחייך, תוכל להיות גדול בישראל...".
כשמישהו מדבר על בעיה אמיתית במגזר תמיד עדיף לתקוף אותו מאשר לברר את כל הסוגיה.
הוא מעניין מאוד ומרת.שעמתע על הספר..
טוב..חבל שהוא לא מופץ..וחבל שהוא לא מתורגם..
והדברים צריכים ליבון כגופי תורה וכדרכה של תורה.
יש הרבה דברי ליצנות כאן...!
לדבריו כיצד יכל הרב אלישיב (זצ"ל) להיות צדיק ומוסרי אם עסק בתורה כל הזמן?? הוא ענה על זה בעצמו... ביחס שקיבל מהרב וכמה כאב לו לפגוע בפרנסתו ואיך יוכל לומר שלא היה לו זמן להיות מוסרי??! דברי כפירה מ מ ש!!!
מוחא! הגעתי למסקנה! שכל זאת הוא לכבוד עצמו (שהרב אלישיב אמר שאין קשר בין האדם לסיפרו..) יש ויש קשר.. ואני הייתי מחרימה גם את האדם). (כל השיחה נועדה בסה"כ לקידום מכירות הספר להתעשר על חשבון כמה ציזבטים שוליים..
היה מוצפן הרבה ליגלוג.. על גדול ישראל הצדיק והמוסרי!!!
והוא עקץ אותו כמה פעמים , יש בזה משום זלזול בכבודו של הרב אלישיב וצריך למחות ולהוקיע את חציפותו ! .
לא כל אחד יודע כל דבר !!!!!!!!!!!!!
מביעה מחאה !
הבל ורעות רוח!
כבר 3 חודשים שהמלמדים והרמים וראשי הכוללים בכל הארץ לא מקבלים משכורות.
האברכים לא קיבלו חודשיים, ויש גם סניף גדול (בית שמש) שכבר מתחילת זמן קיץ לא נתן משכורות.
המוסדות בגסיסה. מי יכול לעזור !!!
קריאתך נוגעת ללב!
והלוואי שההיתי יכולה לעזור..?!
אין לי זמן לשמוע 45 דקות..